ગુગલ વોકઆઉટ નામના આ વોકએઉટની ઘટનાની અગાઉ પ્રતિષ્ઠિત અખબાર ન્યુ યોર્ક ટાઈમ્સમાં પ્રકાશિત થતા ઈન્વેસ્ટિગેટિવ અહેવાલોમાં અનેકવાર આવા યૌન ઉત્પીડનના આરોપો અને આરોપી કર્મચારીઓને કરોડો ડોલરના અપાતા પેકેજ વગેરેના અહેવલ પ્રકાશિત થતા રહયા છે. આવા મામલાઓમાં વહીવટીતંત્ર દ્વારા અપનાવાતા રૂખમાં પારદર્શિતાનો અભાવ હોય છે. ગુગલના કર્મચારીઓ હવે ગુગલના ઉચ્ચ વહીવટીતંત્રપાસેથી કાર્યપધ્ધતિ અને નીતિ વિષયક વલણમાં પરિવર્તન ઈચ્છે છે. બદલાવની માગણી કરે છે. કંપનીના તંત્ર દ્વારા જબરદસ્તીથી કોર્ટની બહાર ખાનગી રીતે કેસની પતાવટ કરવાનો આગ્રહ કરવામાં આવતો હતો. આ જબરદસ્તીવાળા વલણને સમાપ્ત કરવાની માગણી પણ કર્મચારીઓ દ્વારા કરવામાં આવી હતી. જેથી યૌન ઉત્પીડનનો ભોગ બનેલી પીડિતા માટે અદાલતમાં જઈને ન્યાય માગવાનું સંભવ બને. સમાન વેતન અને લૈગિક પ્રતિનિધિત્વનો અભાવ – પણ કર્મચારીઓની ચિંતાનો વિષય બની છે.